**Kaikkivaltiaan Jumalan seurakunta** (kiina: 东方闪电; pinyin: Dōngfāng Shǎndiàn) (kiina: 全能神教会; pinyin: Quánnéng Shén Jiàohuì) on uusi uskonnollinen liike, joka perustettiin Kiinassa vuonna 1991. Kiinan hallituksen lähteet kertovat tunnustajien määräksi 3-4 miljoonaa jäsentä, joskin tutkijat pitävät näitä lukuja jonkin verran liian korkeina. Nimi "Eastern Lightning" tulee Uudesta testamentista, (Matt. 24:27): "Sillä niin kuin salama leimahtaa idässä ja valaisee taivaan länteen asti, niin on oleva Ihmisen Pojan tulo." 

Liikkeen pääopetus on, että Jeesus Kristus palaa maan päälle Jumalan ruumiillistumana (全能神) lähitulevaisuudessa. Hänen uskotaan ilmestyvän kiinalaisena naisena. Monet kiinalaiset viranomaiset  pitävät liikettä hallituksen vastaisena. ('xie jiao') Seurakuntaa syytetään erinäisistä rikoksista, kuten Zhaoyuanin McDonald'sin kulttimurhasta. Kristityt vastustajat ja kansainvälinen media ovat kuvanneet liikettä kultiksi, ja jopa "terroristiorganisaatioksi*. Seurakunta on kiistänyt syytökset. On myös tutkijoita, jotka ovat todenneet syytösten olevan valheellisia tai liioiteltuja.*

Historia
--------

### Vuoden 1989 elpyminen ja The Shouters ("Huutajat")

Vaikka liike ei koskaan mainitsekaan ruumiillistuneen naisen nimeä tai elämäkertatietoja (myöntää kuitenkin hänen olevan nainen) ja varoittaa, että ulkopuolisten lähteiden antamat tiedot voivat olla virheellisiä, useat tutkijat uskovat, että se liittää Kaikkivaltiaan Jumalan Luoteis-Kiinassa syntyneeseen kiinalaiseen naiseen Yang Xiangbiniin (s.1973). 

Kiinalaisten itsenäisten kirkkojen elpymisen aikana vuonna 1989 liikkeen Kaikkivaltiaaksi Jumalaksi nimetty henkilö astui muodollisesti kotiseurakuntaliikkeeseen, eli hallituksesta itsenäisiin*selvennä* protestanttiseurakuntiin. Hän alkoi lausua sanoja, joita seuraajat vertasivat Jeesus Kristuksen ilmaisemaan valtaan ja voimaan. Tuohon aikaan *Kaikkivaltias Jumala* ja hänen kannattajansa osallistuivat Witness Leen järjestämiin kokouksiin. Kokoukset tunnettiin lännessä paikallisina seurakuntina ja Kiinassa The Shoutersina ("Huutajina"). Monet Kiinan Kotiseurakuntaliikkeen jäsenet uskoivat, että sanat tulivat Pyhältä Hengeltä ja niitä alettiin lukea heidän kokouksissaan vuonna 1991. Seurakunnan alkuperä päivätään usein juuri vuoteen 1991. 

### Zhao Weishan

Zhao Weishan (kiinaksi: 赵维山; syntynyt 12. joulukuuta, 1951), oli itsenäisen The Shoutersin ("Huutajien") sivuhaaran johtaja. Jotkin tutkijat pitävät Zhaota liikkeen perustajana. Paikallisen poliisin tutkimusten ja syytösten jälkeen Zhao siirsi organisaation Heilongjiangista Qingfengin lääniin Henaniin, jossa se jatkoi kasvuaan. Häntä pidettiin myöhemmin johtajana ja Kaikkivaltiaan Jumalan seurakunnan pappina. Seurakunta pitää johtajanaan ja paimenenaan henkilöä, jonka se tunnistaa Kaikkivaltiaaksi Jumalaksi, ja Zhao eli "Pyhän Hengen käyttämä mies" on liikkeen hallinnollinen johtaja. Australialaisen tutkijan, Emily Dunnin, mukaan organisaatiolla oli vuonna 1991 yli tuhat jäsentä. 

Toiset uskovat, että viralliseksi perustajaksi kuuluisi nimittää liikkeen Kaikkivaltiaana pitämä henkilö. Tämä ei ole kuitenkaan toteutunut. Tutkijat epäilevät asian johtuvan Kiinan lähteiden ennakkoluuloista: ei ole yleisesti hyväksyttävää, että suuren uskonnollisen liikkeen perustaja olisi nainen. 

### Laajeneminen ja sorto

Kiinan viranomaiset olivat alusta pitäen epäileväisiä Kaikkivaltiaan Jumalan seurakuntaa kohtaan sen antikommunististen opetusten vuoksi. 1990-luvun keskivälin raskas sorto kohdistui sekä The Shoutersiin ("Huutajiin") että Kaikkivaltiaan Jumalan seurakuntaan, jonka teologiset erot eivät olleet täysin selviä Kiinan viranomaisille. Zhao ja Yang matkustivat vuonna 2000 Yhdysvaltoihin, jonne he saapuivat 6. syyskuuta. Heille myönnettiin vuonna 2001 poliittinen turvapaikka. Sen jälkeen he ovat asuneet ja ohjanneet liikettä New Yorkista käsin. Kiinan viranomaiset pidättivät vuoden 2009 alussa He Zhexun, joka oli ollut vastuussa Kiinan mantereen kirkosta. Kiinan poliisi pidätti 17. heinäkuuta 2009 Ma Suopingin (1969–2009), joka omaksui He Zhexunin roolin. Hän kuoli kiinniotettuna.

Viranomaisten liikkeeseen kohdistamasta sorrosta sekä vääräoppisuus-syytöksistä huolimatta, seurakunta kasvoi Kiinassa. Kiinan virallisten lähteiden mukaan se on saanut noin kolme miljoonaa jäsentä vuoden 2014 aikana. Vuoden 2014 Zhaoyuanin McDonald'sin kulttimurhan jälkeen Kiinan sorto kasvoi ja muutamia tuhansia jäseniä pakeni ulkomaille. He perustivat kirkkoja Etelä-Koreaan, Yhdysvaltoihin, Italiaan, Ranskaan, Espanjaan ja Kanadaan. Niissä maissa, joissa Kaikkivaltiaan Jumalan seurakunta sai toimia vapaasti, oli diasporan seurauksena oli huomattava taiteellinen maalausten ja elokuvien tuotanto, ja jotkin elokuvat saivat palkintoja kristittyjen elokuvafestivaaleilla.

Uskomukset
----------

### Kolme ajanjaksoa

Kaikkivaltiaan Jumalan seurakunnalle on keskeistä ajatus Jeesus Kristuksen palaamisesta Kaikkivaltiaana Jumalana idän maasta Kiinaan, aloittaakseen ihmisyyden kolmannen ajanjakson, eli Valtakunnan ajanjakson. Liike uskoo siihen, että Jeesuksen uhrautuessa ristillä ihmisen synnit annettiin anteeksi, mutta heidän syntistä luontoa ei viety. Kaikkivaltiaan suunnitelman uskotaan kestävän kuusituhatta vuotta ja sisältävän kolme ajanjaksoa: Lain ajanjakso, Armon ajanjakso, ja viimeisinä päivinä Valtakunnan ajanjakso. 

Valtakunnan Ajanjaksona, Kaikkivaltias Jumala työskentelee poistaakseen ihmisen syntisen luonnon ja *turmeltuneet luonteenpiirteet*.

Uskotaan, että kun ihmisen synnit on annettu anteeksi, Jumala muuttuu takaisin lihaksi johtaakseen ihmiset uuteen ajanjaksoon."

### Pyhät Kirjoitukset

Kaikkivaltiaan Jumalan seurakunnassa Raamattu on hyväksytty Lain Ajanjakson ja Armon Ajanjakson pyhänä kirjoituksena. Yhteisössä on kuitenkin kiistelty, että koska se on ihmisten kirjoittamana, siinä on paljon inhimillisiä virheitä, eikä siten ole täysin Jumalan mukainen. 

Nykyään seurakunta uskoo, että parempi opas Kaikkivaltiaan Jumalan julistuksista on teos *The Word Appears in the Flesh* (suom. Sana Ilmaantuu Lihana). Se sisältää yli miljoona sanaa, käsittelee lukuisia pyhään historiaan, teologiaan, etiikkaan ja hengellisyyteen liittyviä kysymyksiä. Teos antaa moniin asioihin suuntaviivat liikkeen toiminnassa. 

### Millennialismi

Kaikkivaltiaan Jumalan seurakunta opettaa millennialismin muotoa. Valtakunnan Ajanjaksoa ei tule sekoittaa Tuhatvuotisen Valtakunnan Ajanjaksoon, tulevaan aikaan, joka seuraa Raamatussa ennustettuja apokalyptisiä katastrofeja. Kaikkivaltiaan Jumalan viesti hyväksytään kaikissa maissa. Ihmisen syntinen luonto muuntuu ja Jumalan työn puhdistamat ihmiset elävät Maassa ikuisesti. Seurakunnan mukaan, ruumiillistunut Kaikkivaltias Jumala (jonka ei uskota elävän ikuisesti Maassa) saa Jumalan työn valmiiksi Maassa viimeisten päivien aikana, Ilmestyskirjan ennustamat katastrofit tulevat nälänhädän, maanjäristysten ja sotien muodossa. Maa ei kuitenkaan tuhoudu ja Jumalan puhdistamat ihmiset pelastuvat luonnonmullistuksilta viimeisinä päivinä ja elävät Maassa ikuisesti.

Amerikkalaisen tutkijan, Holly Folkin mukaan historian jakaminen eri ajanjaksoihin kuvastaa Plymouthin veljien sekä muiden evankelisten lähetyssaarnaajien vaikutusta Kiinassa. Dispensationalismin, Raamatun tulkinnan menetelmän, joka tukee historian kosmista näkymää, joka sisältää lopun ajat, kehitti 1800 luvulla John Nelson Darby," vaikka Darbyn ja Kaikkivaltiaan Jumalan seurakunnan välissä onkin eroja.

### Suuri Punainen Lohikäärme

Kaikkivaltiaan Jumalan seurakunta uskoo, että Kaikkivaltias Jumala on meidän päiviimme palannut Jeesus. Hän olisi syntynyt Kiinassa, maassa, joka seurakunnan mukaan edustaa samaa aikaa ja paikkaa, jossa paha, Ilmestyskirjan Suuri Punainen Lohikäärme ilmestyi Kiinan Kommunistipuolueen näkökulmasta ja jossa Jeesus Kristuksen Toinen Tuleminen tulee myös ilmetä. Kuten Emily Dunn huomasi, Suuren Punaisen Lohikäärmeen tunnistava teologia poliittisin voimin, joka vainosi vainosi kristittyjä, ei olekaan Kaikkivaltiaan Jumalan seurakunnan keksimä, vaan sillä on pitkät perinteet kiinalaisten kristittyjen keskuudessa, mukaan lukien The Shouters ("Huutajat").

### Sakramenttien Poissaolo; Palvominen

Kaikkivaltiaan Jumalan seurakunta uskoo, että sakramentit, mukaan lukien kaste, olivat Armon Ajanjakson käytäntöjä, eikä niillä ole mitään tekemistä Valtakunnan Ajanjakson aikana. Kaikkivaltiaan Jumalan seurakunnassa ei ole myöskään kastetta. Seurakunnan jäseneksi tullaan tunnustamalla, että ruumiillistunut Kaikkivaltias Jumala on Jeesus Kristuksen Toinen Tuleminen ja ainoan oikean Jumalan ilmestyminen viimeisinä päivänä, ja suostumalla rukoilemaan Kaikkivaltiaan Jumalan nimeen ja ymmärtämällä ja hyväksymällä Kaikkivaltiaan Jumalan seurakunnan uskot. Sakramenttien poissaolo ei tarkoita, että yhteenkokoontuminen, rukoileminen ja Jumalan palvominen ei olisi Kaikkivaltiaan Jumalan seurakunnan jäsenille tärkeää. He pitävät "veljeyttä" yllä tapaamalla säännöllisesti, keskustelemalla pyhistä kirjoituksistaan, kuuntelemalla saarnoja, laulamalla hymnejä ja jakamalla todistuksia; italialainen tutkija Massimo Introvigne huomayttaa, että tässä mielessä "uskonnollisen elämän intensiivisyys on kontrastissa palvonnan minimalistisen tyylin kanssa."

Kiistat
-------

Vakavien rikosten syytökset Kaikkivaltiaan Jumalan seurakuntaa vastaan, joita on mediassa esillä toistuvasti, tulevat kahdesta lähteestä: Kommunistipuolue ja muut kristilliset kirkot. Kiinan hallitus ja media syyttävät Kaikkivaltiaan Jumalan seurakuntaa rikoksista aika ajoin. Viimeisimmät syytökset koskevat neljää päätapahtumaa: Zhaoyuanin McDonald'sin kulttimurhaa vuonna 2014, joka oli keskeisessä osassa BBC World Service uutispalvelua samana vuonna, nuoren pojan silmien ulosvetäminen vuonna 2013 Shanxi, kristittyjen johtajien kidnappaus vuonna 2002, ja mellakat liittyen julistukseen, että maailma kokisi lopun vuonna 2012.

Kiinan viralliset lähteet ottavat silloin tällöin muita syytteitä esille: että seurakunta olisi yllyttänyt mellakoita vuonna 1998 Hetangin läänissä, Zhuzhoun kaupungissa, Hunanissa, missä he todistettavasti mursivat uhriensa kädet ja jalat ja leikkasivat heidän korvansa irti; vuonna 2010 jäsenet surmasivat ala-asteen oppilaan, jättäen salamanmuotoisen merkin uhrin toiseen jalkaan. Tämä siitä syystä, että yksi tämän sukulaisista oli jättämässä seurakuntaa; ja että tuntemattomana päivämääränä eräs Kaikkivaltiaan Jumalan seurakunnan seuraaja surmasi isänsä ennen kuin rauhallisesti ilmiantoi itsensä Yleiselle Turvallisuusvirastolle.

Vuonna 2017 länsimaiset tutkijat, mukaan lukien Massimo Introvigne ja Holly Folk, jotka olivat tutkineet seurakuntaa, kutsuttiin Henaniin Kiinan virallisen Anti-Kulttiyhdistyksen toimesta konferenssiin, koskien vaarallisia kultteja ja Kaikkivaltiaan Jumalan seurakuntaa. Toinen konferenssi järjestettiin saman Kiinan Anti-Kulttiyhdistyksen toimesta myöhemmin vuonna 2017, Hong Kongissa, ja tutkijat saivat Kiinan lainvalvontaviranomaisilta tiedot ja dokumentit rikoksista, joihin Kaikkivaltiaan Jumalan seurakunta olisi syyllinen. He huomauttivat, että lisäsyytöksiä harvemmin mainitaan ja niiden tukena harvemmin on dokumentteja, mitä tulee neljän pääonnettomuuden syytöksiin.

### Zhaoyuanin McDonald'sin kulttimurha

28. toukokuuta, 2014, kuusi "lähetyssaarnaajaa", jotka väittivät edustavansa "Kaikkivaltiasta Jumalaa", saivat aikaan kansallisen paheksunnan hyökätessään ja tappaessaan naisen McDonald's-ravintolassa, Zhaoyuanissa, kaupungissa Shandongin maakunnassa, Kiinassa. CCTV:n journalistin, Zhang Lidongin (张立冬), haastattelun aikana, päähyökkääjä tapahtumassa, joka tuli tunnetuksi Zhaoyuanin McDonald'sin kulttimurhana, väitti, että hyökkäyksen kohde olisi torjunut tämän tyttären puhelinnumeropyynnön ja kutsunut häntä "pahaksi hengeksi" (邪灵), joka sai aikaan kuuden "lähetyssaarnaajan" hyökkäyksen. Zhang kuvasi yksityiskohtaisesti, kuinka he talloivat uhrin päätä maahan noin kolmen minuutin ajan ja että "hänellä oli loistava fiilis", mutta hän tarkoituksellisesti vältti kysymykset organisaatiosta, johon kuului sekä hänen arvostaan uskonnollisessa ryhmässä. Viisi "lähetyssaarnaajista" (kuudes oli alaikäinen) tuomittiin 10. lokakuuta. Kaksi tuomittiin kuolemaan ja teloitettiin vuonna 2015, yksi elinkautiseen ja kaksi muuta 7 ja 10 vuoden vankeuteen.

McDonald'sin murhaa tutkittiin myöhemmin uusien uskonnollisten liikkeiden toimesta, kuten Emily Dunn, David Bromley ja Massimo Introvigne. He tulivat erilaisiin tuloksiin, mitä tulee aiempiin raportteihin suurimmassa osassa kiinalaisia ja länsimaisia medioita ja väittelivät, että salamurhaajat olivat osa pientä, itsenäistä kulttia, joka ei liity Eastern Lightningiin, joka käytti sanoja "Kaikkivaltias Jumala", tarkoittaen "kaksoisjumalaa", sen kahta naisjohtajaa, Zhang Fan (Zhang Lidongin tytär, teloitettiin vuonna 2015) ja Lü Yingchun.. Oikeudessa vastaajat totesivat nimenomaisesti, että vaikka he käyttivätkin sanontaa "Kaikkivaltias Jumala", heidän ryhmänsä ja Zhao Weishanin johtama Kaikkivaltiaan Jumalan seurakunta olivat kaksi eri organisaatiota. Yksi johotajista, Lü Yingchun, julisti, että "valtio luokitteli Zhao Weishanin valheellisen ‘Kaikkivaltiaan Jumalan seurakunnan’ pahaksi kultiksi , ja me luokittelemme heidät ‘pahoina henkinä.’ Vain Zhang Fan ja minä… voisimme edustaa oikeaa ‘Kaikkivaltiaan Jumalan seurakuntaa.’ Zhang Fan ja minä olemme oikean ‘Kaikkivaltiaan Jumalan’ ainutlaatuiset tiedottajat. Hallitus on yrittänyt murtaa sitä Kaikkivaltiasta Jumalaa, johon Zhao Weishan uskoo, eikä meidän mainitsemaamme ‘Kaikkivaltiasta Jumalaa.’ He ovat valheellinen ‘Kaikkivaltias Jumalasa,’ kun taas me olemme oikea ‘Kaikkivaltias Jumala.’"

### Guo Xiaobinin Tapaus

24. elokuuta, 2013, nainen veti ulos nuoren pojan, Guo Xiaobinin, silmät Shanxissa. Poika tuli myöhemmin kansainvälisesti kuuluisaksi onnistuneesta silmäproteesileikkauksesta, joka suoritettiin Shenzenissä. Zhaoyuanin McDonald'sin kulttimurhan jälkeen, jotkin kiinalaiset mediat olettivat rikoksen Kaikkivaltiaan Jumalan seurakunnan tekemäksi. Amerikkalaistutkijan, Holly Folkin, tutkimus, joka kirjoitettiin hänen kahden, vuonna 2017, Kiinan Anti-Kulttiyhdistyksen järjestämän konferenssin osallistumisen jälkeen, huomasi, että Kiinan poliisi oli sulkenut tapauksen syyskuussa 2013, tullen tulokseen, että rikoksen teki Guo Xiaobinin täti eikä sillä ollut mitään tekemistä Kaikkivaltiaan Jumalan seurakunnan kanssa. Vasta vuoden 2014 McDonald’sin murhan jälkeen jotkin kiinalaiset anti-kultistit alkoivat mainitsemaan Kaikkivaltiaan Jumalan seurakunnan tämän tapauksen yhteydessä. Folk huomasi myös, että kiinalaisten uhrien silmien ulosvetäminen oli yleinen teema kiinalaisten anti-kristittyjen propagandassa jo ainakin 1800-luvulta lähtien.

### Syytökset Kristittyjen Johtajien Kidnappauksesta

Jotkin muiden kristittyjen kirkkojen johtajat ovat syyttäneet Kaikkivaltiaan Jumalan seurakuntaa sekä "heresiasta" että "lampaiden varastamisesta" vilpillisten strategioiden avulla. Syytökset sisältävät väitöksen, että vuonna 2002, Kaikkivaltiaan Jumalan seurakunta olisi kidnapannut 44 Kiinan Gospel-veljeskunnan (CGF) johtajaa käännyttääkseen heidät. Lukuisat kristityt lännessä pitivät syytöksiä uskottavina. Vuonna 2018 julkaistussa tutkimuksessa, Introvigne löysi Kiinan Gospel-veljeskunnan kertomasta tarinasta epäjohdonmukaisuuksia. Outoa oli muun muassa se, että ketään ei pidätetty tai viety oikeuteen rikoksesta ja hän tuli lopputulokseen, että ei ollut mahdotonta, että keksimällä kidnappaustarinan, Kiinan Gospel-veljeskunta yritti vain saada oikeutta sille, että monet sen jäsenet, mukaan lukien kanlliset johtajat, oli kääntynyt Kaikkivaltiaan Jumalan seurakunnan puoleen, vaikkakin muut tulkinnat ovat mahdollisia.

### 2012 Tuomiopäivän Ennustukset

*Katso myös: 2012-ilmiö*
Tuomiopäivän maailmanlopun ennustuksella koskien vuotta 2012, oli suosittu ilmiö Kiinassa, kun elokuva 2012 oli suosittu ja muutama yrittäjä teki voittoa rakentamalla ja myymällä "arkkeja" otaksutusta maailmanlopusta selviytymistä varten. Maailmanlaajuisten 2012-ilmiön puitteiden aikana, perustuen Maya-sivilisaation ennustuksiin, Kaikkivaltiaan Jumalan seurakuntaa syytettiin 2012-vuoden maailman lopun ennustamisesta, mellakoiden ja jopa rikosten aiheuttamisesta ympäri Kiinan. Välittömästi "Mayojen" tuomiopäivän, 21. joulukuuta 2012, Kiinan hallitus pidätti Kaikkivaltiaan Jumalan seurakunnan 400 jäsentä Keski-Kiinassa ja jopa 1000 muussa Kiinan maakunnassa. Kiinan viranomaiset väittivät myös, että tietty Ming Yongjun, joka kertoi olleensa motivoitunut seurakunnan tuomiopäivän ennustuksista, ja tämän vuoksi puukottanut vanhaa naista ja 23 oppilasta koulussa Henan-maankunnassa.

Australialainen tutkija Emily Dunn huomautti ensimmäisessä tieteellisessä, Kaikkivaltiaan Jumalan seurakunnalle omistautuneessa kirjassaan vuonna 2015, että kuten monet kiinalaiset, jotkut "Kaikkivaltiaan Jumalan seurakunnan jäsenet uskoivat Mayojen ennustukseen," mutta he "näyttävät tehneen niin ilman ryhmän itsenäiseksi julistautuneiden viranomaisten sanktioita," joka itse asiassa julisti "Mayojen" ja muiden mailmanlopun teoriat sekä teologisesti että faktuaalisesti "erehtyneiksi."

Introvigne huomautti, että ne Kaikkivaltiaan Jumalan seurakunnan jäsenet, jotka hyväksyivät ja levittivät vuoden 2012 maailmanlopun ennustuksia, erotettiin seurakunnasta, "ei ollut seurakunnan teologian mukaista. Kaikkivaltias Jumala ei julista maailman loppua, vaan sen muutosta. Ja se ei tapahdu ennen kuin Kaikkivaltiaan Jumalan työ Maassa on valmis," toisin sanoen Kaikkivaltiaaksi Jumalaksi tunnustettu henkilö kuolee, vaikka hän oli hyvin elossa vuonna 2012.

Pakolaisongelmat
----------------

Erityisesti vuoden 2014 McDonald'sin murhasta johtuva tehoisku, tuhansia Kaikkivaltiaan Jumalan seurakunnan jäseniä pakeni Etelä-Koreaan, Yhdysvaltoihin, Kanadaan, Italiaan, Ranskaan, Australiaan ja muihin maihin, etsien turvapaikkaa. Kun joidenkin maiden viranomaiset väittävät, että ei ole tarpeeksi todisteita turvapaikanhakijoiden vainoamisesta, jotkut kansainväliset asiantuntijat vastaavat, että todisteet, joiden mukaan Kaikkivaltiaan Jumalan seurakuntaa vainotaan liikkeenä, on jo tarpeeksi tukeamaan päätelmää, että kaikilla jäsenillä on suuri riski palatessaan takaisin Kiinaan ja anojalle epäsuotuisa päätös ei ole oikeutettu.

Valheelliset uutisväitteet
--------------------------

Kaikkivaltiaan Jumalan seurakunta väittää olevansa Kiinan Kommunistipuolueen yllyttämien valheellisten uutisten kampanjoiden uhri. Se väittää, että jotkin kiinalaisilla ja länsimaisilla sivustoilla esitetyt 2012-vuoden ennustusten todisteena toimineet mainokset ja bannerit olivat joko sepitettyjä tai muunneltuja Photoshopilla tai muulla tekniikalla Kaikkivaltian Jumalan seurakunnan materiaaleista. Seurakunta on myös tuominnut valheellisen verkkosivun, "Church of Almighty God UK:n" olemassaolon. Kaikkivaltiaan Jumalan seurakunnan yritykset saada sivusto poistettua ovat tähän mennessä epäonnistuneet, siitäkin huolimatta, että tutkijoiden lausuntojen mukaan kaikille asiantunteville pitäisi olla ilmiselvää, ettei verkkosivusto edusta Kaikkivaltiaan Jumalan seurakunnan asemia ja teologiaa. Seurakunta julkaisi "Julistuksen Kaikkivaltiaan Jumalan seurakuntaa Matkivista Verkkosivustoista", tuomiten tapahtuneen.

Suomessa
--------

Kaikkivaltiaan Jumalan seurakunta on Suomessa marginaalinen liike. Jäsenet pitävät yhteyttä lähinnä intrenetin kautta. Uskontojen uhrien tuki on saanut joitakin yhteydenottoja. Yhdistyksen jäsen Thorleif Johansson perehtyi liikkeeseen osallistumalla etäyhteydellä järjestetävään koulutukseen. Hänelle liikkeen kristillisyys jäi hämäräksi. Hän katsoo, että yhteys kristillisyyden perusopetuksiin oli hatara.

Lähteet
-------

* Aikman, David (2003). *Jesus in Beijing: How Christianity Is Transforming China and Changing the Global Balance of Power*. Washington D.C.: Regnery. ISBN 978-0895261281
* *BBC News* (2014). "China Cult Murder Trail: Two Members Sentenced to Death." October 11, 2014.
* CESNUR (2017). "La Chiesa di Dio Onnipotente - 'Il Lampo da Levante.'" *Enciclopedia delle Religioni in Italia*.
* Chan, Lois, and Steve Bright (2005). "Deceived by the Lightning". *The Christian Research Journal*, 28,3.
* *China People’s Daily* (2014)."Inside China’s ‘Eastern Lightning’ Cult." June 3, 2014,.
* Dunn, Emily C. (2008a). "‘Cult,' Church, and the CCP: Introducing Eastern Lightning." *Modern China* 35(1):96–119. ISSN 0097-7004.
* Dunn, Emily (2008b). "The Big Red Dragon and Indigenizations of Christianity in China." *East Asian History* 36: 73-85. ISSN 1036-6008
* Dunn, Emily (2015). *Lightning from the East: Heterodoxy and Christianity in Contemporary China*. Leiden: Brill. ISBN 978-90-04-29724-1
* Dunn, Emily (2016). "Reincarnated Religion? The Eschatology of the Church of Almighty God in Comparative Perspective." *Studies in World Christianity*, 22(3):216–233. ISSN 1354-9901.doi:10.3366/swc.2016.0157.
* Folk, Holly (2017). "‘Cult Crimes’ and Fake News: Eye-Gouging in Shanxi." *The Journal of CESNUR* 1(2):96-109. ISSN 2532-2990. doi:10.26338/tjoc.2017.1.2.5.
* Folk, Holly. 2018. "Protestant Continuities in The Church of Almighty God." *The Journal of CESNUR* 2(1): 58-77 ISSN 2532-2990. doi:10.26338/tjoc.2018.2.1.4.
* Gracie Carrie (2014). "Chasing China’s Doomsday Cult." *BBC News*, August 14, 2014.
* Introvigne, Massimo (2017a). "‘Cruel Killing, Brutal Killing, Kill the Beast’: Investigating the 2014 McDonald’s ‘Cult Murder’ in Zhaoyuan." *The Journal of CESNUR* 1(1):61-73. ISSN 2532-2990. doi:10.26338/tjoc.2017.1.1.6.
* Introvigne, Massimo (2017b). "Church of Almighty God and the Visual Arts." *World Religions and Spirituality Project*, Virginia Commonwealth University, December 3, 2017.
* Introvigne, Massimo (2017c). ""Church of Almighty God" (Arkistoitu – Internet Archive). *Profiles of Millenarian & Apocalyptic Movements*, CenSAMM (Center for the Critical Study of Apocalyptic and Millenarian Movements).
* Introvigne, Massimo (2018). "Captivity Narratives: Did The Church of Almighty God Kidnap 34 Evangelical Pastors in 2002?". *The Journal of CESNUR* 2(1):100-110. doi:10.26338/tjoc.2018.2.1.6.
* Introvigne, Massimo and David Bromley (2017). "The Lü Yingchun/Zhang Fan Group." *World Religions and Spirituality Project*, Virginia Commonwealth University, October 16, 2017.
* Irons, Edward. 2018. "The List: The Evolution of China’s List of Illegal and Evil Cults." *The Journal of CESNUR* 2(1):33-57.ISSN 2532-2990. doi:10.26338/tjoc.2018.2.1.3.
* Irvine, Chris (ed.) (2014). "Chinese Boy Whose Eyes Were Gouged Out Fitted with Prosthetic Eyeballs." *The Telegraph*, December 12, 2013.
* Jacobs, Andrew. 2012. "Chatter of Doomsday Makes Beijing Nervous." *The New York Times*, December 19, 2012.
* Kindopp, Jason. 2004. "Fragmented yet Defiant: Protestant Resilience under Chinese Communist Party Rule." In *God and Caesar in China: Policy Implications of Church-State Tension*, edited by Jason Kindopp and Carol Lee Hamrin, 122-145. Washington D.C.: Brookings Institution Press. ISBN 0-8157-4936-8
* KKNews (2017). "「反邪動態」美國、義大利專家赴鄭州進行反邪教學術交流 (‘Anti-Cult’: US, Italian Experts Went to Zhengzhou for Anti-Cult Academic Exchanges)."  *KK News*, July 11, 2017.
* Lai, Ting-heng [and others] (2014). "Chinese Doomsday Cult Expands to Taiwan". *Want China Times* (Taiwan), June 2, 2014.
* Li, Cao (2014). "招遠血案讓全能神教再入公眾視野 (Zhaoyuan Blood Case Brings into Public View the Case of the Reincarnation of the Almighty God)." *The New York Times* (Chinese edition), June 3, 2014.
* Ma, Xingrui. 2014. "马兴瑞同志在省委防范和处理邪教问题领导小组全体成员会议上的讲话 (Comrade Ma Xingrui's Speech on the Meeting of All Provincial Leadership Leading Group on Preventing and Controlling Cults, July 9, 2014)." Reproduced on the Web site of the Association for the Protection of Human Rights and Religious Freedom.
* Palmer, David Alexander (2012). "Heretical Doctrines, Reactionary Secret Societies, Evil Cults: Labelling Heterodoxy in 20th-Century China." In *Chinese Religiosities: The Vicissitudes of Modernity and State Formation*, edited by Mayfair Yang, 113-134. Berkeley and Los Angeles: University of California Press. ISBN 9780520098640
* Patranobis, Sutirtho. 2012. "400 Members of Doomsday Cult Held in Central China." *Hindustan Times*, December 20, 2012.
* Shen, Xiaoming, and Eugene Bach. 2017. *Kidnapped by a Cult: A Pastor’s Stand Against a Murderous Sect*. New Kensington, Pennsylvania: Whitaker House. ISBN 1629118044
* *Sina Video* 2014 "视频：招远案嫌疑犯接受采访全程-我感觉很好 (Video: Zhaoyuan Case Suspect Interviewed in Depth – ‘I Feel Good.’") May 31, 2014.
* Šorytė, Rosita. 2018. "Religious Persecution, Refugees, and Right of Asylum: The Case of The Church of Almighty God." *The Journal of CESNUR* 2(1):78-99. ISSN 2532-2990. doi:10.26338/tjoc.2018.2.1.5.
* *The Beijing News* (2014). "山东招远血案被告自白：我就是神, The Confession of the Defendant of the Murder Case in Zhaoyuan, Shandong: 'I Am God Himself.'" August 23, 2014. Compiled by Yang Feng (Accessed August 22, 2018).
* Tiezzi, Shannon. 2014. "China’s Other Religious Problem: Christianity." *The Diplomat*, June 3, 2014.
* Zoccatelli. PierLuigi. 2018. "Anti-Cult Campaigns in China and the Case of The Church of Almighty God: An Introduction." *The Journal of CESNUR* 2(1):3-12. ISSN 2532-2990. doi:10.26338/tjoc.2018.2.1.1.

### Viitteet

1. ↑  Dunn (2008a).
2. 1 2  Li (2014), Ma (2014).
3. 1 2 3 4 5 6 7 8 9  Introvigne (2017c).
4. ↑  Dunn (2008a); Dunn (2015), 62.
5. ↑  Irons 2018.
6. ↑  Dunn (2015), 2-3.
7. ↑  Gracie (2014); Shen and Bach (2017).
8. ↑  Dunn (2015), 204; Introvigne (2017a); Introvigne and Bromley (2017), Folk (2017).
9. ↑  Dunn (2015), 68-72.
10. ↑  Zoccatelli (2018), 8.
11. ↑  Dunn (2015),48: "Other Chinese sources present a far more complex account of Eastern Lightning's origins. They charge a middle-aged man named Zhao Weishan 赵维山, once a physics teacher or railroad worker, with founding the movement. These sources ... was a member of the Shouters in the late 1980s. He left the group with other believers in 1989 to form an offshoot called the Church of the Everlasting Foundation (永存的根基教会 Yongcun de genjijiaohui), in which he presented himself as a 'Lord of Ability' ( 能力主 nengli zhu). In May, 1992, a Chinese Christian magazine reported that a group called 'the New Church of the Lord of Ability' (新能力主教会 Xin nenglizhu jiaohui) had been distributing tracts and cassette recordings in the southwest Henan since March 1991."
12. ↑   Kindopp (2004), 141: "Similarly, a disgruntled Protestant Christian named Zhao Weishan broke from his church to establish the Eastern Lightning cult, also in Henan"; Aikman (2003), 242: ""Some time in the 1990s, the man regarded as the founder of Eastern Lightning, Zhao Weishan, came to the United States with a false passport and applied for—and in 2000 was granted—political asylum."
13. ↑  Dunn (2015), 48.
14. ↑  Introvigne (2017c); Zoccatelli (2018), 9.
15. ↑  Dunn (2008b).
16. ↑  Introvigne (2017c); Irons (2018).
17. ↑  Introvigne (2017b).
18. ↑  Folk (2018), 61.
19. ↑  Quoted in Folk (2018), 61-63.
20. ↑   Introvigne (2017c); see Church of Almighty God (2015).
21. 1 2  Folk (2018), 66.
22. 1 2  Dunn (2008).
23. 1 2  Introvigne (2017c)
24. 1 2  Gracie (2014).
25. 1 2  Lai and others (2014).
26. 1 2  Shen and Bach (2017).
27. ↑  Dunn (2015), 94.
28. ↑  *China People's Daily* (2014); Gracie (2014).
29. ↑  *KKNews* (2017).
30. ↑  Zoccatelli (2018), 6.
31. ↑  Folk (2017); Introvigne (2017c).
32. ↑  *Sina Video* (2014).
33. ↑  *BBC News* (2014).
34. ↑  Dunn (2015), 204.
35. ↑  Introvigne 2017 (a); Introvigne and Bromley (2017).
36. ↑   Introvigne (2017a); Introvigne and Bromley (2017).
37. ↑  *The Beijing News* (2014).
38. ↑  Irvine (2014).
39. ↑  Folk (2017).
40. ↑  Folk (2017), 101.
41. ↑  See e.g. China for Jesus (2002, upd. 2014).
42. ↑  See e.g. Aikman (2003), 81 and 267; Chan and Bright (2005).
43. ↑  Introvigne (2018).
44. ↑   Dunn (2016).
45. ↑  Dunn (2016).
46. ↑  Patranobis (2012).
47. ↑  Jacobs (2012).
48. ↑  *China People's Daily* (2014).
49. ↑  Dunn (2015), 95.
50. ↑  Šorytė (2018).
51. ↑  See the (false) Web site "Church of Almighty God UK 英国全能神教会," (Arkistoitu – Internet Archive) last accessed February 20, 2018.
52. ↑  Venla Rossi, Valvova verkko Helsingin Sanomat 9.3.2023. Viitattu 9.3.2023 (tilaajille)

Aiheesta muualla
----------------

* Kaikkivaltiaan Jumalan seurakunnan Verkkosivut
* Kaikkivaltiaan Jumalan seurakunnan Web TV
* ""Kaikkivaltiaan Jumalan seurakunta." (Arkistoitu – Internet Archive) Kaikkivaltiaan Jumalan seurakuntaan liittyvä merkintä brittiläisessä tietokannassa Profiles of Millenarian & Apocalyptic Movements, jota hoitaa CenSAMM (Center for the Critical Study of Apocalyptic and Millenarian Movements).
* Erikoisnumero tieteellisestä lehdestä The Journal of CESNUR (tammikuu-helmikuu 2018), omistettu Kaikkivaltiaan Jumalan seurakunnalle.
* Kaikkivaltiaan Jumalan seurakunnan vanhojen verkkosivujen arkisto.
* "Mikä Kaikkivaltiaan Jumalan seurakunta on?", evankelinen sivusto, joka kritisoi Kaikkivaltiaan Jumalan seurakunnan "heresiaa". (Arkistoitu – Internet Archive) Voicefromthethrone.org
* "Seurakunnan pettämä." Toinen evankelinen kriitikko Kaikkivaltiaan Jumalan seurakunnan vastainen kriitikko. Equip.org